โรงเรียนบุรีรัมย์พิทยาคม
สถานที่ภายในโรงเรียน

อาคาร 1 เป็นอาคาร 3 ชั้น จัดเป็นห้องเรียนกลุ่มสาระการเรียนรู้สังคมศึกษา ศาสนา และวัฒนธรรม ห้องเรียนกลุ่มงานแนะแนว และศูนย์อาเซียนศึกษา
อาคาร 2 เป็นอาคาร 3 ชั้น ออกแบบโดยใช้สถาปัตยกรรมเดียวกันกับอาคาร 1 จัดเป็นห้องเรียนกลุ่มสาระการเรียนรู้ภาษาต่างประเทศ
อาคาร 3 เป็นอาคาร 3 ชั้น ในชั้นที่ 1 และชั้นที่ 3 จัดเป็นห้องเรียนกลุ่มสาระการเรียนรู้ภาษาไทย และในชั้นที่ 2 จัดเป็นห้องเรียนกลุ่มสาระการเรียนรู้วิทยาศาสตร์
อาคาร 4 เป็นอาคาร 3 ชั้น ออกแบบโดยใช้สถาปัตยกรรมเดียวกันกับอาคาร 3 จัดเป็นห้องเรียนกลุ่มสาระการเรียนรู้วิทยาศาสตร์
อาคาร 5 หรือ อาคารอำนวยการ เป็นอาคาร 3 ชั้น ในชั้นที่ 1 จัดเป็นห้องทำงานของฝ่ายบริหารต่าง ๆ ในชั้นที่ 2 และชั้นที่ 3 จัดเป็นห้องเรียนกลุ่มสาระการเรียนรู้คณิตศาสตร์
อาคาร 6 หรือ อาคารปัญญาวิวัตร เป็นอาคาร 4 ชั้น ในชั้นที่ 1 จัดเป็นศูนย์พัฒนาศักยภาพบุคคลเพื่อความเป็นเลิศ (Human Capital Excellence Center; HCEC) และห้องประชุมเคียงสน ในชั้นที่ 2 และชั้นที่ 3 จัดเป็นห้องเรียนกลุ่มสาระการเรียนรู้ศิลปะ ห้องซ้อมดนตรี และในชั้นที่ 4 จัดเป็นห้องเรียนกลุ่มสาระการเรียนรู้ภาษาต่างประเทศ และห้องเรียนพิเศษนานาชาติ (IP) เดิมอาคาร 6 เป็นอาคารชั้นเดียวชั่วคราว ในขณะนั้นจัดเป็นห้องเรียนกลุ่มสาระการเรียนรู้ศิลปะ
อาคาร 7 เป็นอาคารชั้นเดียวชั่วคราว จัดเป็นห้องเรียนกลุ่มสาระการเรียนรู้ศิลปะ
อาคาร 8 เป็นอาคารชั้นเดียวชั่วคราว จัดเป็นห้องเรียนกลุ่มสาระการเรียนรู้การงานอาชีพ
อาคาร 9 หรือ อาคารโรงเรียนบุรีรัมย์วิทยาลัย เป็นอาคารไม้ 2 ชั้น ในชั้นที่ 1 จัดเป็นที่ทำการของกรมนักศึกษาวิชาทหารโรงเรียนบุรีรัมย์พิทยาคม ชมรมพฤฒาจารย์ และห้องเกียรติยศ ในชั้นที่ 2 จัดเป็นห้องเรียนกลุ่มสาระการเรียนรู้สุขศึกษาและพลศึกษา เป็นอาคารที่ได้รับรางวัลอนุรักษ์ศิลปสถาปัตยกรรมดีเด่น ประจำปี 2556 ประเภทอาคารสถาบันและอาคารสาธารณะ และได้รับรางวัลชนะเลิศการประกวด "ประดับธงชาติอาคารเรียน" จากนายกรัฐมนตรี ทักษิณ ชินวัตร ในปี พ.ศ. 2547 ปัจจุบันได้รับการยกย่องเป็น อาคารเกียรติยศศักดิ์ศรีบุรีรัมย์พิทยาคม
อาคาร 10 เป็นอาคาร 5 ชั้น ในชั้นที่ 1 จัดเป็นโรงอาหาร 3 ที่ทำการหน่วยลูกเสืออนุรักษ์ทรัพยากรธรรมชาติและสิ่งแวดล้อม ห้องกิจการนักเรียน และธนาคารโรงเรียน ในชั้นที่ 2 จัดเป็นห้องเรียนพิเศษคณิตศาสตร์วิทยาศาสตร์ (SMT และ SMTE) ในชั้นที่ 3 จัดเป็นห้องเรียนพิเศษภาษาอังกฤษ (EP และ IEP) ในชั้นที่ 4 จัดเป็นห้องปฏิบัติการคอมพิวเตอร์ และในชั้นที่ 5 จัดเป็นสนามเทเบิลเทนนิส
อาคารโลหะ บริเวณข้างอาคารไฟฟ้าช่างยนต์
อาคารไฟฟ้าช่างยนต์ บริเวณข้างอาคารโลหะ
อาคารงานไม้ บริเวณตรงข้ามอาคาร 8
อาคารเขียนแบบ บริเวณข้างอาคารงานไม้
อาคารดนตรีไทย บริเวณหลังอาคาร 6
อาคารดนตรีสากล บริเวณข้างอาคาร 7
อาคารประชาสัมพันธ์ หรือ อาคารอนุวรรตน์ 90 ปี บริเวณตรงข้ามโรงอาหาร 1 ข้างอาคาร 9
อาคารฝ่ายส่งเสริมพฤติกรรมนักเรียน ตัวอาคารเชื่อมกับโรงอาหาร 2 บริเวณข้างอาคารประชาสัมพันธ์
ห้องฝ่ายบริหาร บริเวณใต้อาคาร 5
ห้องประชุมเครือข่ายไร้พรมแดน อยู่ใต้อาคาร 5 เดิมชื่อ "ห้องประชุมเล็ก"
ห้องผู้อำนวยการโรงเรียน อยู่ใต้อาคาร
โรงพลศึกษาเก่า บริเวณข้างอาคาร 10
อาคารกลุ่มสาระการเรียนรู้สุขศึกษาและพลศึกษา อยู่บริเวณด้านทิศใต้ของสนามกีฬา
อาคารเกษตร อยู่ข้างสวนวรรณคดี
โรงอาหาร 1 อยู่ข้างโดมเอนกประสงค์ หน้าอาคารประชาสัมพันธ์
โรงอาหาร 2 ตัวอาคารเชื่อมกับอาคารฝ่ายส่งเสริมพฤติกรรมนักเรียน อยู่ระหว่างอาคาร 5 และอาคาร 9 บริเวณหน้าอาคาร 10
โรงอาหาร 3 อยู่ชั้นล่างของอาคาร 10
ร้านค้าสวัสดิการและศูนย์ถ่ายเอกสาร อยู่ระหว่างเรือนพยาบาล และอาคาร 2 บริเวณหน้าอาคารดนตรีสากล
เรือนพยาบาล อยู่ข้างอาคาร 1
ศาลาทรงไทย กระจายตัวอยู่ทั่วโรงเรียน ได้แก่
ข้างอาคาร 10
สวนศาลาวันมหามงคล 7 มกราคม 2528
ข้างสวนธรรมะ บริเวณหลังอาคาร 4
ข้างอาคารประชาสัมพันธ์
หน้าโรงอาหาร 1
ข้างโดมเอนกประสงค์
ศาลาเคียงสน อยู่ข้างโรงอาหาร 1
ศาลา 8 เหลี่ยม หรือ ศาลาเจียรพันธุ์ อยู่ข้างสวนธรรมะ
สวนศาลาวันมหามงคล 7 มกราคม 2528 อยู่ระหว่างอาคาร 3 และอาคาร 5 สร้างขึ้นเนื่องในโอกาสพระราชพิธีสมมงคลพระชนมายุเท่าพระบาทสมเด็จพระจุลจอมเกล้าเจ้าอยู่หัว ประกอบด้วยศาลาทรงไทย 5 หลัง ได้รับการปรับปรุงเมื่อ พ.ศ. 2557
สวนธรรมะ อยู่ระหว่างโดมเอนกประสงค์ และอาคาร 4 มีพระพุทธวิโมกข์ตั้งอยู่บริเวณทางเข้า และมีอาคารพระพุทธรูป
ธรรมศาลานาค-เพชร อยู่บริเวณด้านหลังสวนธรรมะ ตั้งชื่อเพื่อเป็นเกียรติแก่ นายนาค-นางเพชร แก้วกระโทก ซึ่งเป็นผู้สร้างธรรมศาลาเพื่อถวายเป็นพระราชกุศลแด่พระบาทสมเด็จพระเจ้าอยู่หัวภูมิพลอดุลยเดช เนื่องในโอกาสเฉลิมพระชนมพรรษา 5 รอบ จัดเป็นห้องเรียนกลุ่มสาระการเรียนรู้สังคมศึกษา
สวนวรรณคดี อยู่ข้างอาคาร 3 ภายในสวนมีสระขุด และศาลา 72 พรรษามหาราช ตั้งอยู่เหนือสระขุด
สนามกีฬา อยู่ข้างอาคาร 9
สนามเปตอง อยู่หลังอาคาร 9
สนามฟุตซอล
สนามวอลเลย์บอล
โดมเอนกประสงค์ อยู่ระหว่างโรงอาหาร 1 และสวนธรรมะ ได้รับการปรับปรุงใหม่ในปี พ.ศ. 2556
หอประชุมทิวสน อยู่ข้างสวนธรรมะ
ห้องสมุดเฉลิมพระเกียรติกาญจนาภิเษก อยู่ใต้หอประชุมทิวสน
โรงปรับซ่อม บริเวณหลังอาคาร 1
ป่าไม้อนุรักษ์ อยู่บริเวณหลังอาคารเกษตร